Macarena Simari Birkner

Macarena Simari Birkner (s. 22. marraskuuta 1984 San Carlos de Bariloche) on argentiinalainen alppihiihtäjä, joka edustaa Club Andino Bariloche -seuraa.

Arvokisat 
Simari Birkner on osallistunut MM-kilpailuihin kahdeksan kertaa; St. Antonissa 2001 hän oli pujottelussa 32:s ja suurpujottelussa 43:s, St. Moritzissa 2003 hän oli alppiyhdistetyssä 21:s ja pujottelussa 37:s, Santa Caterinassa 2005 hän oli pujottelussa 26:s ja suurpujottelussa 43:s, Val d’Isèressa 2009 hän oli superalppiyhdistetyssä 23:s, syöksylaskussa 30:s, pujottelussa 30:s ja suurpujottelussa 37:s, Garmisch-Partenkirchenissa 2011 hän oli superalppiyhdistetyssä 21:s, syöksylaskussa 31:s, pujottelussa 34:s ja suurpujottelussa 56:s, Schladmingissa 2013 hän oli superalppiyhdistetyssä 26:s ja pujottelussa 50:s, Vailissa / Beaver Creekissä 2015 alppiyhdistetyssä 21:s, pujottelussa 34:s, syöksylaskussa 34:s ja supersuurpujottelussa 37:s sekä Sankt Moritzissa 2017 alppiyhdistetyssä 26:s, supersuurpujottelussa 35:s, syöksylaskussa 37:s ja pujottelussa 41:s.

Simari Birkner on osallistunut olympialaisiin neljä kertaa; Salt Lake Cityssä 2002 hän oli alppiyhdistetyssä 17:s, supersuurpujottelussa 31:s, syöksylaskussa 34:s ja suurpujottelussa 39:s, Torinossa 2006 hän oli alppiyhdistetyssä 26:s, suurpujottelussa 31:s ja pujottelussa 36:s, Vancouverissa 2010 hän oli superalppiyhdistetyssä 26:s, syöksylaskussa 31:s, supersuurpujottelussa 32:s, pujottelussa 36:s ja suurpujottelussa 45:s sekä Sotšissa 2014 superalppiyhdistetyssä 20:s, supersuurpujottelussa 26:s, pujottelussa 27:s, syöksylaskussa 32:s ja suurpujottelussa 39:s.

Maailmancup 
Alppihiihdon maailmancupissa Simari Birkner kilpaili ensimmäisen kerran Sestrieren pujottelussa joulukuussa 1999. Ensimmäiset maailmancupin pisteensä hän saavutti San Sicarion alppiyhdistetyssä helmikuussa 2005 oltuaan 20:s. Toisen kerran hän ylsi maailmancupin pisteille oltuaan 25:s Lenzerheiden alppiyhdistetyssä maaliskuussa 2016. Hän oli alppiyhdistetyn kilpailuissa pisteillä myös Lenzerheidessä tammikuussa 2018 (30:s), Crans-Montanassa helmikuussa 2019 (25:s) ja Altenmarktissa tammikuussa 2020 (28:s).

Yksityiselämä 
Alppihiihtäjät Cristian Javier Simari Birkner ja María Belén Simari Birkner ovat hänen sisaruksiaan. Simari Birknerillä on lapsi alppihiihtäjä Noel Baxterin kanssa.

Lähteet

Aiheesta muualla 

Simari Birkner Ski Team

Argentiinalaiset alppihiihtäjät
Vuonna 1984 syntyneet
Elävät henkilöt